EELNÕU

Alusharidusseaduse muutmise seadus

**§ 1. Alusharidusseaduse (RT I, 09.01.2025, 1) muutmine**

Alusharidusseaduses tehakse järgmised muudatused:

**1)** Paragrahvi 46 lõige 1 muudetakse ja sõnastatakse järgmiselt:

„(1) Munitsipaallastehoidu ja -lasteaeda rahastatakse riigieelarvest ja kohaliku omavalitsuse üksuse eelarvest.“;

**2)** Paragrahvi 46 lõige 2 muudetakse ja sõnastatakse järgmiselt:

„(2) Kooskõlas riigieelarve seadusega antakse kohaliku omavalitsuse üksusele toetust käesoleva paragrahvi lõikes 1 nimetatud munitsipaallastehoiu ja -lasteaia rahastamiseks, käesoleva seaduse § 28 lõikes 1 ja käesoleva seaduse § 37 lõikes 1 nimetatud õpetajate täienduskoolituseks, eesti keele õppeks ja õppevara soetamiseks.“;

**3)** Paragrahvi 46 lõige 3 muudetakse ja sõnastatakse järgmiselt:

„(3) Lapse toidukulu katab vanem.“;

 **4)** Paragrahvi 46 lõige 4 muudetakse ja sõnastatakse järgmiselt:

 „(4) Kohaliku omavalitsuse üksus kehtestab munitsipaallastehoiu ja -lasteaia toidukulu päevamaksumuse. Toidukulu on toidu valmistamise, sealhulgas toiduainete kulu.“;

**5)** Paragrahvi 46 lõige 5 jäetakse välja;

**6)** Paragrahvi 46 täiendatakse lõigetega 6 ja 7 järgmises sõnastuses:

„(6) Käesoleva paragrahvi lõikes 1 nimetatud kulude katmiseks määratakse riigieelarvest kohaliku omavalitsuse üksustele toetus, mis jaotatakse kohaliku omavalitsuse üksuste vahel proportsionaalselt laste arvule, sõltudes lapse vanusest, lasteasutuse majandamiskuludest või muudest asjaoludest.

(7) Käesoleva paragrahvi lõikes 6 nimetatud kohaliku omavalitsuse üksustele eraldatavate ja kohaliku omavalitsuse üksuste vahel rahaliste vahendite jaotamise põhimõtted kehtestab riigieelarve seaduse alusel Vabariigi Valitsus määrusega.“.“.

**7)** Paragrahvi 47 lõige 2 muudetakse ja sõnastatakse järgmiselt:

„(2) Munitsipaallastehoiukoha tagamisel eralastehoius ja munitsipaallasteaiakoha tagamisel eralasteaias käesoleva seaduse §-s 5 sätestatud korras kohaldatakse eralastehoiu ja -lasteaia rahastamisele §-s 46 sätestatut.

**§ 2. Seaduse jõustumine**

Käesolev seadus jõustub 2025. aasta 1. septembril.

Lauri Hussar

Riigikogu esimees

Tallinn, 2025

Algatavad Sotsiaaldemokraatliku Erakonna fraktsioon, Jaak Aab, Ester Karuse, Tanel Kiik, Andre Hanimägi ja Züleyxa Izmailova 11.06.2025. a.

Lauri Läänemets

Sotsiaaldemokraatliku Erakonna fraktsiooni esimees

Jaak Aab Ester Karuse

Riigikogu liige Riigikogu liige

Andre Hanimägi Tanel Kiik

Riigikogu liige Riigikogu liige

Züleyxa Izmailova

Riigikogu liige